**SAJAM ZIMNICE I AUTHOTNIH PROIZVODA**

**KRITERIJ ODABIRA IZLAGAČA**

1. **VRSTA PROIZVODA**

S obzirom na veliki interes potencijalnih izlagača, ograničeni broj mjesta i uzevši u obzir karakter i temu Sajma, prihvatljivi izlagači odnosno proizvodi bit će isključivo proizvodi tradicionalne zimnice kao i hrvatski autohtoni proizvodi, tj. proizvodi čiji nazivi su zaštićeni ili su u postupku zaštite kao zaštićene oznake izvornosti, zaštićene oznake zemljopisnog podrijetla ili zajamčeno tradicionalni specijaliteti.

Samo navedeni proizvodi su prihvatljivi za izlaganje na Sajmu:

**Proizvodi zimnice:**

a) prerađevine od voća (pekmezi, džemovi, sušeno i kandirano voće, voćni sirupi i sl.)

b) prerađevine od povrća (ukiseljeno povrće, ajvari, pinđuri, sušeno povrće, namazi i sl.)

c) orašasti plodovi (lješnjaci, bademi, orasi i sl.)

d) bučino ulje (najviše 3 izlagača)

**Autohtoni proizvodi:**

1. Ekstra djevičansko maslinovo ulje Cres - ZOI

2. Neretvanska mandarina - ZOI

3. Ogulinski kiseli kupus / Ogulinsko kiselo zelje - ZOI

4. Istarski pršut / Istrski pršut - ZOI

5. Krčko maslinovo ulje - ZOI

6. Korčulansko maslinovo ulje - ZOI

7. Paška janjetina - ZOI

8. Šoltansko maslinovo ulje - ZOI

9. Varaždinsko zelje - ZOI

10. Slavonski med - ZOI

11. Krčki pršut - ZOZP

12. Baranjski kulen - ZOZP

13. Lički krumpir - ZOZP

14. Drniški pršut - ZOZP

15. Dalmatinski pršut - ZOZP

16. Poljički soparnik / Poljički zeljanik / Poljički uljenjak - ZOZP

17. Zagorski puran - ZOZP

18. Slavonski kulen / Slavonski kulin - ZOZP

19. Međimursko meso 'z tiblice - ZOZP

20. Istra - ZOI

21. Paška sol - ZOI

22. Lička janjetina - ZOZP

23. Zagorski mlinci - ZOZP

24. Bjelovarski kvargl - ZOZP

25. Rudarska greblica - ZOZP

26. Varaždinski klipič - ZOZP

27. Paški sir - ZOI

28. Slavonska kobasica - ZOZP

29. Malostonska kamenica – ZOI

30. Brački varenik – ZOZP

31. Dalmatinska panceta– ZOZP

32. Dalmatinska pečenica– ZOZP

33. Goranski medun – ZOI

34. Zagorski bagremov med – ZOI

35. Lički škripavac – ZOZP

36. Meso crne slavonske svinje - ZOI

37. Zagorski štrukli / Zagorski štruklji – ZOZP

38. Novigradska dagnja - ZOI

39. Bračko maslinovo ulje – ZOI

40. Lumblija

41. Istarski med / Istrski med

42. Vrbovečka pera

43. Krčki sir

44. Istarski ovčji sir / Istrski ovčji sir

45. Meso istarskog goveda / Meso boškarina

46. Komiški rogač

47. Istarska kobasica / Istrska kobasica

48. Dalmatinska janjetina

49. Čepinski kupus

50. Krčke šurlice

51. Meso turopoljske svinje

52. Varaždinsko bučino ulje

1. **POSJEDOVANJE SVIH POTREBNIH RJEŠENJA NADLEŽNIH TIJELA POTREBNIH ZA POSLOVANJE S HRANOM**

Ako se bavite preradom primarnih proizvoda (proizvodnja proizvoda životinjskog podrijetla - npr. Slavonska kobasica ili Lički škripavac ili proizvodnja proizvoda neživotinjskog podrijetla - npr. ajvara, džemova, voćnih sokova i slično) tada sukladno zakonskoj regulativi, morate, ovisno o poslovanju, posjedovati Izvod iz Upisnika registriranih objekata u poslovanju s hranom životinjskog podrijetla ili Rješenje o odobrenju ili odobrenju pod posebnim uvjetima objekta u poslovanju s hranom životinjskog podrijetla, izdanim od strane Ministarstva poljoprivrede (Uprave za veterinarstvo i sigurnost hrane) odnosno Rješenje ili Izvod iz Upisnika registriranih subjekata i objekata izdanim od strane Ministarstva zdravstva (Uprave za sanitarnu inspekciju).

Ako se radi o autohtonom proizvodu čiji naziv je zaštićen (ZOI / ZOZP), dodatno je potrebno posjedovati valjanu Potvrdu o sukladnosti proizvoda sa specifikacijom proizvoda, izdanu od strane ovlaštenog kontrolnog tijela.

**Rješenje će biti potrebno priložiti prijavi u aplikaciji.**

1. **PRIVOLA ZA KORIŠTENJE I JAVNO OBJAVLJIVANJE DOSTAVLJENIH PODATAKA**

Svaki potencijalni izlagač će morati dati privolu za korištenje i javno objavljivanje podataka. Bez privole postupak prijave neće biti moguć. Privola je sastavni dio aplikacije.

1. **VRIJEME ZAPRIMANJA PRIJAVE**

Prijavitelji koji ispunjavaju prethodno navedene uvjete bit će odabrani sukladno vremenu podnošenja prijave.